《杂诗效阮步兵》
宋代·刘敞

浮云泱郁，迨天未雨。习习和风，长我稷黍。乾道变化，群龙以序。

元首永康，股肱是辅。其辅惟何，惟伊及吕。其康惟何，惟尧及禹。

我食既丰，我衣惟楚。无有后艰，既歌且舞。我徂何往，于彼淮滨。

俯玩其流，清波磷磷。扶摇起鹇，四海扬尘。孰能高蹈，独洁其身。

众人惑惑，贤者葆真。独寐寤歌，忘我贱贫。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。